CELEX: E2010C0159
Language: et
Date: 2010-04-21 00:00:00
Title: EFTA järelevalveameti otsus nr 159/10/COL, 21. aprill 2010 , veiste infektsioosse rinotrahheiidiga seotud täiendavate tagatiste kohta Norrale

16.12.2010   
            
            
               ET
            
            
               Euroopa Liidu Teataja
            
            
               L 332/43
            
         EFTA JÄRELEVALVEAMETI OTSUS
   nr 159/10/COL,
   21. aprill 2010,
   veiste infektsioosse rinotrahheiidiga seotud täiendavate tagatiste kohta Norrale
   EFTA JÄRELEVALVEAMET,
   võttes arvesse Euroopa Majanduspiirkonna lepingut, eriti selle artiklit 17 ja lepingu protokolli nr 1, eriti selle artikli 4 punkti d,
   võttes arvesse EFTA riikide vahelist lepingut, millega asutatakse EFTA järelevalveamet ja kohus, eriti selle artikli 5 lõike 2 punkti d ja lepingu protokolli nr 1, eriti selle artikli 1 punkti c,
   võttes arvesse EMP lepingu I lisa I peatüki punktis 4.1.1 nimetatud akti – nõukogu direktiiv 64/432/EMÜ, 26. juuni 1964, ühendusesisest kauplemist veiste ja sigadega mõjutavate loomatervishoiuprobleemide kohta, (1) mida on muudetud ja kohandatud EMP lepinguga selle protokolli nr 1 alusel, eriti kõnealuse direktiivi artikli 10 lõiget 1,
   võttes arvesse EMP lepingu I lisa I peatüki punktis 4.2.80 nimetatud akti – komisjoni otsus 2004/558/EÜ, 15. juuli 2004, millega rakendatakse nõukogu direktiiv 64/432/EMÜ, mis käsitleb veiste infektsioosse rinotrahheiidiga seotud täiendavaid tagatisi ühendusesiseseks kaubanduseks veistega ja teatavate liikmesriikide esitatud tõrjeprogrammide heakskiitmist, (2) kasutades kõnealuse dokumendi ajakohastatud versiooni,
   võttes arvesse EFTA järelevalveameti 27. juuni 1994. aasta otsust nr 74/94/COL, (3) millega muudetakse EFTA järelevalveameti otsust nr 31/94/COL, (4) millega antakse Norrale teatavad täiendavad tagatised veiste infektsioosse rinotrahheiidivaba staatuse kaitsmiseks,
   ning arvestades järgmist:
   
               (1)
            
            
               Otsusega nr 74/94/COL anti Norrale veiste infektsioosse rinotrahheiidiga seotud täiendavad tagatised.
            
         
               (2)
            
            
               Pärast otsuse nr 74/94/COL vastuvõtmist on Euroopa Liidu õigusakte, milles käsitletakse veiste infektsioosse rinotrahheiidiga seotud täiendavaid tagatisi, täiendatud, et tagada ühilduvus kõnealust haigust käsitlevate rahvusvaheliste eeskirjadega ja hoida haigus Euroopa Liidus paremini kontrolli all.
            
         
               (3)
            
            
               EMP Ühiskomitee otsusega nr 48/2005 (5) inkorporeeriti otsus 2004/558/EÜ muudetud kujul EMP lepingusse selle I lisa I peatüki punktina 4.2.80.
            
         
               (4)
            
            
               Norra valitsus on seisukohal, et Norra territoorium on kooskõlas direktiivi 64/432/EMP artikli 10 lõikega 1 veiste infektsioossest rinotrahheiidist vaba. Norra on esitanud EFTA järelevalveametile seda tõendavad dokumendid, põhjendades, et olukorra seiret jätkatakse ja seega on tagatud piisav järelevalve selle üle, et Norra territoorium on veiste infektsioossest rinotrahheiidist vaba.
            
         
               (5)
            
            
               Norra palus EFTA järelevalveametil täiendada otsust nr 74/94/COL, et võtta arvesse uusi seadusandlikke muudatusi Euroopa Liidu sisesel veistega kauplemisel kohaldatavate veiste infektsioosse rinotrahheiidiga seotud täiendavate tagatiste valdkonnas.
            
         
               (6)
            
            
               Seepärast on selguse ja õigusliku järjepidevuse tagamiseks asjakohane kooskõlas viimaste õiguslike muudatustega Euroopa Liidu sisesel veistega kauplemisel kohaldatavate veiste infektsioosse rinotrahheiidiga seotud täiendavate tagatiste valdkonnas tühistada otsus nr 74/94/COL.
            
         
               (7)
            
            
               Uus otsus säilitab samad tagatised, mis varem Norrale anti, ning ühildab need asjaomastes EMP õigusaktides sätestatud uute kriteeriumidega, eriti muudetud otsusega 2004/558/EÜ.
            
         
               (8)
            
            
               Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Kõik Norra piirkonnad on veiste infektsioossest rinotrahheiidist vabad.
   Artikkel 2
   Norrale antakse veistega kauplemisel Euroopa Majandusühenduse piires veiste infektsioosse rinotrahheiidiga seotud täiendavad tagatised, mis on sätestatud muudetud otsuses 2004/558/EÜ.
   Artikkel 3
   Norral on sama staatus nagu muudetud otsuse 2004/558/EÜ II lisas loetletud ELi liikmesriikidel.
   Artikkel 4
   Käesolevaga tunnistatakse kehtetuks otsus nr 74/94/COL.
   Artikkel 5
   Käesolev otsus jõustub 21. aprillil 2010.
   Artikkel 6
   Käesolev otsus on adresseeritud Norra Kuningriigile.
   Artikkel 7
   Ainult ingliskeelne tekst on autentne.
   
      Brüssel, 21. aprill 2010
      
         
            EFTA järelevalveameti nimel
         
         
            eesistuja
         
         Per SANDERUD
         
            kolleegiumi liige
         
         Sverrir Haukur GUNNLAUGSSON
      
   
   
      (1)  EÜT 121, 29.7.1964, lk 1977/64.
   
      (2)  ELT L 249, 23.7.2004, lk 20 ja EMP lisa nr 22, 24.4.2008, lk 170.
   
      (3)  ELT L 247, 22.9.1994, lk 50.
   
      (4)  ELT L 138, 2.6.1994, lk 43.
   
      (5)  ELT L 239, 15.9.2005, lk 15.